**Прилог 2**

**ВРСТЕ ДЕРИВАТА**

1. Уговори о каматним стопама су:

– једновалутни каматни свопови,

– базни свопови,

– каматни форварди,

– каматни фјучерси,

– опције на каматне стопе и

– остали слични уговори.

2. Уговори о страним валутама и злату су:

– међувалутни каматни свопови,

– валутни форварди,

– валутни фјучерси,

– валутне опције,

– остали слични уговори,

– уговори који се односе на злато слични уговорима из алинеја од прве до пете ове тачке.

3. Уговори чије су карактеристике сличне уговорима из тач. 1. и 2. овог прилога, а односе се на друге предмете уговора, укључујући и индексе су:

– опције, фјучерси, свопови, каматни форварди и сви други уговори о дериватима који се односе на хартије од вредности, валуте, каматне стопе или приносе, емисионе јединице или друге деривате, финансијске индексе или финансијске мере, који се могу намирити физички или у новцу,

– опције, фјучерси, свопови, форварди и сви други уговори о дериватима који се односе на робу и који морају бити намирени у новцу или могу бити намирени у новцу на захтев једне од уговорних страна, осим у случају неизвршења обавеза или другог разлога за раскид уговора,

– опције, фјучерси, свопови и сви други уговори о дериватима који се односе на робу, који се могу намирити физички, под условом да су предмет трговања на регулисаном тржишту, мултилатералној или организованој трговачкој платформи, осим велепродајних енергетских производа на велико којим се тргује на организованој трговачкој платформи који се морају физички намирити,

– опције, фјучерси, свопови, форварди и сви други уговори о дериватима који се односе на робу и који се могу физички намирити, aко нису обухваћени алинејом трећом ове тачке и немају пословну намену, а имају обележја других изведених финансијских инструмената,

– финансијски уговори за разлике,

– опције, фјучерси, свопови, каматни форварди уговори и сви други уговори о дериватима који се односе на климатске варијабле, трошкове превоза, стопе инфлације или друге званичне економске статистичке показатеље, који морају бити намирени у новцу или могу бити намирени у новцу на захтев једне од уговорних страна, осим у случају неизвршења обавеза или другог разлога за раскид уговора, као и други уговори о дериватима који се односе на имовину, права, обавезе, индексе и мерне јединице који нису обухваћени алинејама од прве до пете ове тачке, а имају обележја других изведених финансијских инструмената, имајући у виду, између осталог, да ли се њима тргује на регулисаном тржишту, организованој или мултилатералној трговачкој платформи и

– емисионе јединице које се састоје од било којих јединица за које је утврђено да су у складу са законом којим се уређују климатске промене.